`Vindràs per la platja. Hi tornaràs per molt més´
17 gener 2020

## \`Vindràs per la platja. Hi tornaràs per molt més´17 gener 2020Última actualització: 14 juliol 2025

![](../gestion/img/Rdp-presentacio-Gandia-a-Fitur-2020-3.jpeg)  
  

El **regidor delegat de Turisme de l’Ajuntament de Gandia, Vicent Mascarell**, acompanyat de la **tècnica de Turisme, Olatz Megía**, ha presentat aquest matí als mitjans de comunicació la programació i els continguts que la nostra ciutat presentarà la setmana pròxima, del 22 al 26 de gener, a la Fira Internacional de Turisme de Madrid, FITUR 2020. Prèviament, aquest matí s’ha donat a conèixer als representants del sector i grups polítics a la Mesa de Turisme.

_“Es tracta d’un dels aparadors turístics més importants del Món i que marca l’inici de la campanya turística de la nostra ciutat, ja que sens dubte el centre d’Espanya és el nostre mercat principal i de referència. Fitur sempre és una magnífica oportunitat per tal de posar en valor el millor que tenim. Així, juntament amb l’oferta tradicional i consolidada, hi sumem noves percepcions i reptes”_, ha destacat Mascarell.

        Sota el lema _“Vindràs per la platja. Hi tornaràs per molt més” (“Vendrñas por la playa. Volverás por mucho más),_ es presenta una nova imatge, en la qual el principal atractiu és la platja, però amb un ventall de possibilitats molt ample: el patrimoni cultural, l’oci i les festes, els espais naturals, l’esport, la gastronomia... Apel·lant als sentits es posa en valor l’experiència vital de passar uns dies a Gandia, amb imatges més humanitzades front les postals clàssiques.

Però Gandia es presenta també com a destinació turística intel·ligent. No en va és de les primeres ciutats d’Espanya en tindre un _Pla Estratègic de Turisme Intel·ligent Gandia 2020-2025_. _“Volem fer bandera de la innovació i la sostenibilitat, hi mostrarem les accions concretes aplicades al dia a dia”_.

**L’estand**  

Enguany la presència de Gandia al Pavelló de la Comunitat Valenciana, sota el paraigua de València Turisme de la Diputació de València, serà superior a altres edicions i, a excepció de València, serà el destí amb més metres (6 m). Ocuparà gran part de l’espai de la Diputació de Valencià i estarà situata un dels corredors principals del pavelló. Estarà decorat amb imatges de la platja, i una nova mirada a la platja de l’Auir, el Palau Ducal dels Borja... El nostre patrimoni cultural, l’oci i les festes, els espais naturals... també hi seran presents.

Gandia també tindrà un tòtem gegant al passadís central d’IFEMA, com a reclam diferenciat, que convida a visitar el nostre estand al pavelló 7.   

Un any més, la nostra ciutat, com a destinació _lgtbifriendly_, estarà present en Fitur LGTBI, al pavelló 3. L’estand també comptarà amb una imatge pròpia de Gandia.

**Material**

Com a novetat, Gandia, dins la nova imatge d’innovació, qualitat i sostenibilitat com a raó de ser, permet al visitant la possibilitat de descarregar els fullets turístics a través d’un QR.

        Uns fullets que també s’han editat en paper, lliure de clors i procedent de plantacions controlades, per tant sostenible. Hi ha materials nous, per exemple, sobre la Setmana Santa, recentment declarada Festa d’Interés Turística Nacional; turisme esportiu, sendes... I es milloren amb la nova senyalització de les rutes...

        També s’hi repartiran pòsters amb noves mirades a la platja de l’Auir, Castell de Bairen i ullals, la platja Nord i el Palau Ducal dels Borja.

**Programa**

Tot i que el regidor de Turisme s’ha reservat per a Madrid els anuncis concrets de projectes importants per a la ciutat, sí que ha esgranat la programació:  

**Dimecres 22 de gener**

11.00 h: Gandia com a destinació Turística intel·ligent (sala B).

12.30h: Acte institucional de la Diputació de València en la Plaça Central.

14.30h: ‘Showcooking’ “Caneló cruixent de Fideuà amb espuma de carabiners”, de l’hostaler de Gandia, Chema Soler. Tapa amb la qual es va proclamar subcampió del prestigiós Concurs de tapes de Valladolid.   

16.30h: Visita a l'estand del President de la Diputació.

Tot el dia: Reunions amb Touroperadores. Megía ha avançat que, de moment, ja hi ha tancades 17 reunions, _“la meitat de les quals són touroperadores nacionals i internacionals, dels nostres mercats potencials: França, Rússia, Alemanya, Regne Unit... També ens reunirem amb empreses i professionals sobre turisme intel·ligent i noves eines...”_.

**Dijous 23 de gener**

Al matí: Visita a l'estand del \*President de la Generalitat

11.00: Roda de Premsa Festes de Gandia: Setmana Santa de Gandia. Festes d'Interés Turístic Nacional.

Tot el dia: Reunions amb Touroperadores.

21.00 h: “La noche Q”. Recollim distintius Q de qualitat turística de la platja Nord i tourist info.

**Divendres 24 de gener**

Tot el dia: Reunions amb Touroperadores

**Dissabte 25 de gener**

11.00 h: Presentació Pirata Rock 2020 a “Fitur Festivales”.

12.30 h: ‘Showcooking’ Fideuà de Gandia a càrrec de Xef Amadeo, guanyador del 45 Concurs Internacional de Fideuà de Gandia i d'Avelino Alfaro, President de la ACG Fideuà de Gandia. I es presentarà el certamen i el cartell dela 46 edició.

[Twittear](https://twitter.com/share)